open-index/open-wikipedia-markdown huggingface dataset:
Halvlederminne

Et **halvlederminne**, også kalt **halvlederdisk** eller **SSD-disk** (fra engelsk: *solid state drive*, **SSD**), er et lagringsmedium som benytter halvlederbasert fastminne (flashminne) som sekundærminne istedenfor mekanisk-magnetiske platelager til å lagre data. Siden den ikke har bevegelige deler, er søketiden kortere enn for en mekanisk harddisk og den tåler støt bedre. De er per i dag (2018) fortsatt dyrere per byte enn tradisjonelle platelagre, men prisen har falt gradvis de siste årene. En Samsung 500&nbsp;GB 850 evo koster i 2016 rundt 1500 kr, sammenliknet med 830-modellen som kostet det dobbelte da den ble lansert. Grunnen til at prisen faller er at det brukes 3 celler slik at ting lagres 3-dimensjonalt, som gjør det mulig å produsere mindre SSD og få mer plass per tomme.

Dagens SSD bruker MLC NAND-based flash memory som ikke mister data ved strømbrudd.

Tidligere var SLC  og i dag **Triple Level Cell** (**TLC**) førstnevnte er dyrere, mens sistnevnte er billigere fordi man får lagret mer plass.

Men levetiden blir i teorien dårligere og samme gjelder ytelsen. Forskjellen er 3 bits per celle mot MLC som kun har 2 bits. Samsung 840 evo har i tillegg (Turbo write cache) på størrelse 3-12 GB avhenging av modell. Derfor merker man ikke ytelsen blir dårligere.

## Hybrid-lagre
Hybrid-lagre (SSHD) er en blanding av SSD og platelager og bruker SSD cache Flash Cache Modules (FCMs) eller MLC 8&nbsp;GB NAND Flash for å gi bedre ytelse i forhold til pris. En stor SSD er svært dyr, og et tradisjonelt platelager er relativt tregt, og ved å utnytte SSD-en som hurtigminne (cahce) vil alle data som leses ofte kunne hentes svært raskt.

## Grensesnitt
Det vanligste grensesnittet for SSD er pr 2016 SATA (3.0) . M.2, øker med sin støtte for både PCIe, SATA-express og USB 3.0, og Serial Attached SCSI (SAS) brukes bl.a. på servere. USB 3.0 og 3.1 er vanlige for eksterne SSD-er.

SSD direkte tilkoblet PCIe gir den raskeste datautvekslingen, men for vanlige brukere er forskjellen mellom SATA 3.0 og PCIe (pr 2014) ikke merkbar. SATA-express gir et rent 2 linjers PCIe-grensesnitt via en SATA-kompatibel plugg og kabel.

## Salg
Det hadde i 2009 blitt solgt 11 millioner SSD-er, mens i 2011 hadde det blitt solgt 17,3 millioner SSD-er og 39 millioner i 2012.

## Referanser


## Eksterne lenker
* 
* https://www.datenreise.de/en/ssd-comparison-differences-between-samsung-pro-and-evo-series/
* http://www.seagate.com/gb/en/tech-insights/adaptive-memory-in-sshd-master-ti/
* http://create.pro/blog/storage-option-best-mac-pro-hdd-ssd-flash-storage/ 
* http://www.overclock.net/t/1489684/ssd-interface-comparison-pci-express-vs-sata
* http://www.tek.no/artikler/anbefaling-ssd/99609 
* «SSD: Så mye raskere ble den bærbare», *Dinside*
* «Er SSD trygt?» , *Dinside*
Laila Carlsen

**Laila Carlsen** (født i 1969) er en norsk kunstmaler bosatt i San Francisco. Hun har vært elev av Odd Nerdrum og er blant annet innkjøpt til den amerikanske ambassadørboligen i Oslo.

## Eksterne lenker

* USA-suksess for norsk kunstner
* Laila Carlsens hjemmeside
Hamad ibn Khalifa Al Thani

**[[Sjeik|Aš-Šayḫ]] Ḥamad ibn Ḫalīfa Āl Ṯānī** (arabisk: الشيخ حمد بن خليفة ال ثاني‎; født 1. januar 1952, Doha, Qatar) var tidligere Staten Qatars sjuende emir fra 1995 til 2013.

Šayḫ Ḥamad ble utnevnt til tronfølger en gang mellom 1977 og 1995, og samtidig også til forsvarsminister. På begynnelsen av 1980-tallet ledet han det øverste planleggingsrådet, som har styringen over Qatars grunnleggende økonomiske og sosiale politikk. Siden 1992 hadde Ḥamad en stadig større rolle i den daglige styringen av landet, inkludert utviklingen av Qatars olje- og naturgassressurser, og som emir har han jobbet for å modernisere landet. 27. juli 1995 styrtet han faren Khalifa ibn Hamad Al Thani, som da befant seg i Sveits, i et blodløst palasskupp og overtok stillingen som emir, og 20. juni 2000 ble han kronet. 

## Referanser


## Eksterne lenker
* 
*
Fvonk

***Fvonk*** er en roman av Erlend Loe. Den ble lansert på forlaget Cappelen Damm 26. oktober 2011.

## Innhold
Ut ifra utsagn fra Loe selv, samt et utdrag fra boken som er offentliggjort på Bokklubben sine hjemmesider, fremgår det at Fvonk er navnet på hovedpersonen i boken. Videre kan vi forstå at Fvonk, som har problemer med å takle myndigheter og øvrigheter, får en hybelboer som heter Jens og i tillegg er statsminister.

Fvonk har jobbet i Norges Gang- og Mosjonsforbund.

## Publisering
*Fvonk* er utgitt i både bok- og lydbokutgave. Det er forfatteren selv som leser lydboken.

## Referanser
Felix Friedrich Graf von Merveldt

**Felix Friedrich Graf von Merveldt** (født 28. oktober 1862 i Salzkotten, død 21. oktober 1926 i Münster) var en tysk konservativ politiker (Deutschnationale Volkspartei). I en kort periode i 1919 og deretter i 1922 var Merveldt overpresident i provinsen Westfalen.

## Referanser
Freie Arbeiter-Union Deutschlands

**Freie Arbeiter Union Deutschlands (FAUD)** var en anarkosyndikalistisk fagforening som eksisterte fra 15. september 1919 da den skiftet navn fra Freie Vereinigung deutscher Gewerkschaften. Den ble forbudt i januar 1933 etter at NSDAP kom til makten, selv om mange av dens medlemmer fortsatte et illegalt politisk arbeid og en organisert motstand mot nazi-regimet. Den internasjonale Arbeiderforeningen ble grunnlagt i 1922 etter initiativ fra FAUD. I 1977 ble *[[Freie Arbeiterinnen- und Arbeiter-Union]]* grunnlagt på FAUDs tradisjoner. På det meste hadde FAUD 150,000 medlemmer.
Vassmyra ungdomsskole

**Vassmyra ungdomsskole** er en ungdomsskole i Lindesnes kommune i Vest-Agder.

Vassmyra ungdomsskole ble bygget i 1975. Skolen har 260 elever og 30 lærere. Den ligger på sørøstsiden av Ime. Skolen startet en utbygging og renovering på våren 2004 som varte til høsten 2005.

## Referanser


## Eksterne lenker
* 
* Mandal kommune om Vassmyra ungdomsskole
Sabah al-Ahmad al-Jabir as-Sabah

**Ṣabāḥ al-Aḥmad al-Ǧābir aṣ-Ṣabāḥ** (arabisk: الشيخ صباح الأحمد الجابر الصباح‎; født 16. juni 1929 i Kuwait, død 29. september 2020), også kalt **Ṣabāḥ IV**, var den 15. emir av Kuwait og overhodet for den herskende as-Sabah-familien. Han var den fjerde sønnen av emir Ahmad al-Jabir as-Sabah. 

Han ble tatt i ed som emir 29. januar 2006 etter å ha blitt godkjent av Majlis al-Umma, Kuwaits nasjonalforsamling. Før det fungerte han som landets statsminister 2003–2006, dets utenriksminister 1963–2003 og dets finansminister 1965 − 1967. 

Ṣabāḥ innførte mange nye prosjekter i Kuwait for å fremme turistindustrien. Han var også en forkjemper for å øke kvinners rettigheter i Midtøsten. I 2014 ble han tildelt Den internasjonale organisasjonen for migrasjons æresmedalje for lederskap ved flyktninghjelp i regionen.

## Referanser
Jonas Renkse

**Jonas Petter Renkse**  (født 19. mai 1975) er en svensk musiker, mest kjent fra metalgruppa Katatonia. Han spiller også bass i bandet Bloodbath. Han var også grunnlegger, trommeslager, vokalist, gitarist og låtskriver i bandet October Tide.

## Karriere
Jonas Renkse startet sin musikkarriere i Katatonia, som han grunnla med Anders Nyström. Han er vokalist, låtskriver og tidligere trommeslager (1991-1994, 1996-1998). I 1995 tok Katatonia en pause, siden de ikke hadde en passende besetning, og Renkse var derfor med å forme sideprosjektet October Tide.

I 1996 gikk Renkse over til en ren stemme, siden han ikke var i stand til å utføre growl-vokalen lenger. Etter 1998, bestemte Renkse seg for å fokusere på vokalen, og gikk derfra vekk fra å spille trommer. 
 
## Diskografi
### Med Katatonia
* *[[Jhva Elohim Meth... The Revival]]* (1992)
* *[[Dance of December Souls]]* (1993)
* *[[Brave Murder Day]]* (1996)
* *[[Discouraged Ones]]* (1998)
* *[[Tonight's Decision]]* (1999)
* *[[Last Fair Deal Gone Down (album)|Last Fair Deal Gone Down]]* (2001)
* *[[Viva Emptiness]]* (2003)
* *[[The Black Sessions]]* (Samlealbum/Live-CD/DVD) (2005)
* *[[The Great Cold Distance]]* (2006)
* *[[Live Consternation]]* (Live-CD/DVD) (2007)
* *[[Night Is the New Day]]* (2009)
* *[[Dead End Kings]]* (2012)
* *[[Dethroned and Uncrowned]] (2013)

=== Med Bloodbath ===
* *Breeding Death* (2000)
* *Resurrection Through Carnage* (2002)
* *Nightmares Made Flesh* (2004)
* *Unblessing the Purity* (2007)
* *the Wacken Carnage* (CD/DVD) (2007)
* *the Fathomless Mastery* (2008)

=== Med October Tide ===
* *Rain Without End* (1997)
* *Grey Dawn* (1999)

=== Tekster ===
* *'"Losing Myself"** from ''[[Infernal (album)|Infernal]]'' av [[Edge of Sanity]] (1997)

=== Plateprodusent ===
* ''[[Still Day Beneath the Sun]]'' av [[Opeth]] (2002)

=== Gjestevokal ===
* **"The Justice of Suffering"** fra ''[[Hope (Swallow the Sun album)|Hope]]'' av [[Swallow the Sun]] - (2007)
* "[[01011001]]" av [[Ayreon]] (2008)
* **"Nearing Grave"** fra ''Avoid the Light'' by [[Long Distance Calling (band)|Long Distance Calling]] (2009)
* **"Ascending"''' fra Worlds I Create by Pantheon I (2009)

## Personlig liv
Jonas Renkse er bestevenn med gitaristen, Mikael Åkerfeldt fra bandet Opeth. Renkse har også en sønn

## Utstyr
### Vokal
* Shure Beta 87a (Mikrofon)
* TC-Helicon Voicelive2 (Stemme-prosessor)

### Annet
* Sennheiser G2 (In-Ear Monitor System)

## Referanser


## Eksterne lenker
* 
* 
* Jonas Renkse
* Katatonia
* Bloodbath
Guro Vartdal Håvoll

**Guro Vartdal Håvoll** (1993–2011) var en norsk politiker og medlem av Arbeiderpartiets ungdomsorganisasjon (AUF).

Håvoll var elev ved Volda videregående skole på musikklinja. 

Hun var organisatorisk nestleder i AUF i Møre og Romsdal og leder i Ørsta/Volda AUF, og ble drept i terrorangrepet 22. juli 2011.

Et minnefond i Guros navn ble startet gjennom Kirkens Nødhjelp.

Boken *21. juli - en kjærlighetshistorie fra Utøya* er skrevet i Guros minne.

## Referanser
Jevgenij Borisov

**Jevgenij Valerjevitsj Borisov** (russisk: Евгений Валерьевич Борисов, født 7. mars 1984 i Klimovsk) er en russisk hekkeløpssprinter.

## Karriere
I 2006 deltok han i sitt første EM og VM. I mars var det VM i friidrett innendørs 2006 i Moskva. På 60 meter hekk løp han på 7,70 i kvalifiseringen og 7,74 i semifinalen, og ble ikke kvalifisert til finalen. Ved EM i friidrett 2006 i Göteborg deltok han på 110 meter hekk, men med 13,97 ble han slått ut i kvalifiseringsheatet. Også ved EM i friidrett innendørs 2007 ble han slått ut i semifinalen på 60 meter hekk. 

I 2008 vant han sine første medaljer i større internasjonalt mesterskap. I februar vant han gull på 60 meter hekk ved European Athletics Indoor Cup, med ny personlig rekord på 7,44, og i mars fikk han bronse ved VM i friidrett innendørs 2008 i Valencia, en medalje han delte med Staņislavs Olijars. Liu Xiang vant gullet, og Allen Johnson tok sølvet. Like bra gikk det ikke ved OL i Beijing i august – her ble han slått ut i kvalifiseringsrunden med 13,90 på 110 meter hekk. 

Ved EM i friidrett innendørs 2009 kom han til finalen, og endte der på femteplass med tiden 7,64. Senere på året deltok han ved Lag-EM i friidrett 2009 i Leiria, og vant der sitt heat på 110 meter hekk, men endte på femteplass. Han deltok også ved VM i friidrett 2009, men ble slått ut i semifinalen. 

Borisov nådde finalen på 60 meter hekk ved både VM i friidrett innendørs 2010 og EM i friidrett innendørs 2011, men endte på hhv. 4.-plass og 7.-plass i disse mesterskapene. 

## Referanser


## Eksterne lenker
*
S-Plan

**S-Plan** eller «Sabotage Campaign» eller «England Campaign» var en kampanje med bomber og sabotasje mot Storbritannias sivile og militære infrastruktur i 1939-1940, utført av medlemmer av Den irske republikanske armé (IRA). 7 mennesker ble drept og 96 ble skadet som følge av terrorkampanjen.

## Litteratur

* Mark M. Hull, *Irish Secrets. German Espionage in Wartime Ireland 1939-1945* 2004. ISBN 071652807X  
* Enno Stephan, *Spies in Ireland* 1963. ISBN 1-131-82692-2 (reprint)
* Carolle J. Carter, *The Shamrock and the Swastika* 1977. ISBN 0-87015-221-1
* M.L.R smith, *Fighting for Ireland? The military strategy of the Irish Republican movement* 1997. ISBN 0-415-16334-X
* J. Bowyer Bell, *The Secret Army – the IRA* 1997 3rd ed. ISBN 1-85371-813-0

## Eksterne lenker

* Seán Russell arrest
* Prevention of Violence Bill and Prevention of Terrorism Act 1974
* Treason Act 1939
* Offenses Against The State Act 1939
Małgorzata Mogore-Tlałka

**Małgorzata Mogore-Tlałka-Długosz** (født 1963) var sammen med tvillingsøsteren Dorota Mogore-Tlałka blant verdens beste slalåmkjørere i flere år.

Hun oppnådde sin første pallplassering i verdenscupen i et slalåmrenn i Schruns i Østerrike i 1983. Hun tok andreplassen etter østerrikske Anni Kronbichler. Det fulgte flere pallplasseringer i slalåm, men noen verdenscupseier oppnådde hun aldri.

I motsetning til søsteren Dorota utviklet Malgorzata seg til en allroundalpinist. I 1986, 1987 og 1988 oppnådde hun også plasseringer blant de 15 beste i disiplinene storslalåm, Super-G og kombinasjon.

Etter at hun giftet seg med en franskmann, startet hun fra og med 1986 for Frankrikes landslag. Ektemannens tvillingbror var gift med tvillingsøsteren Dorota. Małgorzata Mogore-Tlałka la opp i 1988.

## Utmerkelser
*  Ridder av Ordenen Polonia Restituta (2019)

## Referanser


## Eksterne lenker
*
SSD

**SSD** kan vise til:

* Svalbard Samfunnsdrift
* Halvlederminne (*Solid state drive*, SSD)
* Sør-Sudan iht. ISO 3166-1 alfa-3
Hoemsbrua

**Hoemsbrua** er en rundt 90 meter lang viadukt ved Byåsen i Trondheim som fungerer som bro for trikkelinjen Gråkallbanen over Bøckmans veg (fylkesvei 6656), som har sitt gateløp i en naturlig erosjonsdal. Brua ble kjøpt opp fra Norges Statsbaner i 1923 og oppført på stedet i 1924. Brua hadde i utgangspunktet et kortere spenn, men dette ble løst ved at det øverste spennet ble bygget provisorisk i tre. Dette spennet ble modifisert til en stålkonstruksjon i 1951.

Brua var opprinnelig i bruk som *Funna viadukt* (bygget i perioden 1917–1918) over elva Funna på Meråkerbanen om lag to kilometer nordvest for Meråker. Da jernbanestrekningen ble utbedret for å tillate høyere akseltrykk, ble konstruksjonen dermed vurdert til å være for svak. Hoemsbrua er for øvrig nevnt i sangen «Lykketrikken» på utgivelsen *[[Kjærlighet på tunga]]* (2010) av Trondheimsbandet Tre Små Kinesere.

## Referanser


## Litteratur
* 

## Eksterne lenker
*
Tankar fyr

**Tankar fyr** ligger på øya Tankar i Bottenvika. Den ligger ved Kvarken, i skjærgården i Öja i Karleby kommune i Österbotten, Finland.

Fyret ble bestilt i 1888 fra Osbergs maskinverkstad i Helsingfors. Fyret er bygget av jernelementer fra Tyskland. Spiraltrappa har 122 trinn. Lysanordninga ble produsert ved Henry Lepautes fabrikk i Paris, og var blant sin tids mest effektive med en lysvidde på 13 sjømil. Fyret ble tent første gang 15. oktober 1889.

I 1961 ble fyret elektrifisert, og lysvidden økte til 27,5 nautiske mil.

I 1903 fikk fyret et maskindrevet tåkevarslingssystem, og det ble i tillegg brukt dynamittladninger som lydvarsling.

## Bakgrunn
Fra 1750-tallet var det et sjømerke på øya, ei stang med tønner på toppen av ei steinrøys. I 1825 ble et dagmerke bygget ved siden av steinhaugen. Det var også et lyktehus hvor fiskerne i fiskeværet på skift hadde ansvaret for å holde ilden vedlike. Da behovet for et ordentlig fyr utenfor Karleby økte, bestilte losverket fyret i 1888. Losstasjonen på øya ble oppretta på 1770-tallet.

## Referanser


## Eksterne lenker
* Finlands sjøfartsverks nettside: om Tankar fyr (finsk
Insomnium

**Insomnium** er et melodisk death metal band fra Joensuu i Finland. Tematikken omhandler for det meste mørke, sorg, tap, smerte og natur.

## Biografi
Insomnium ble dannet av Niilo Sevänen, Ville Frimann og Mark Hirvonen i 1997. Med to demoer utgitt signerte de med Candlelight Records i 2001, og gitaristen Ville Vänni ble med i bandet. De gav ut sitt første fullengde-album i 2002. De fikk ikke mye oppmerksomhet før sitt tredje album, Above the Weeping World (2006). Det ble også laget en musikkvideo til sangen Mortal Share. På Above the Weeping World ble lydbildet mer aggressivt og raskere og med færre akustiske partier enn på de foregående albumene 

Rene vokaler ble introdusert på albumet Across the Dark (2009) av Jules Näveri. 

I 2010 gav Insomnium ut singelen Weather the Storm med Mikael Stanne fra Dark Tranquillity. Denne sangen er også med på albumet, One For Sorrow, som slippes høsten 2011. Høsten 2011 har de sin første headliner- turné, med MyGrain og Before the Dawn som support.

## Medlemmer
### Nåværende medlemmer
* Niilo Sevänen – vokal, bass (1997–)
* Ville Friman – gitar (1997–)
* Ville Vänni – gitar (1997–)
* Markus Hirvonen – trommer (2001 -)

### Tidligere medlemmer
* Tapani Pesonen – trommer (1997–1998)
* Timo Partanen – gitar (1998–2001)
* Varpu Vahtera (ex- Watch Me Fall) – keyboard (2002)
* Jone Väänänen – keyboard (2004)
* Laura Naire – keyboard (2004)

### Live- musikere
* Aleksi Munter (Swallow the Sun, Empyrean Bane) – keyboard

## Diskografi
### Album
* *[[In the Halls of Awaiting]]* (2002)
* *Since the Day It All Came Down* (2004)
* *Above the Weeping World* (2006)
* *Across the Dark* (2009)
* *One For Sorrow* (2011)

### Demo
* *Demo '99* (1999)
* *Underneath the Moonlit Waves* (2000)

## Referanser


## Eksterne lenker
* 
*
Jacob Vigeland

**Jacob Vigeland** (født 13. mai 1993 i Bærum) er en norsk skuespiller. 

Han har vært med i filmene Olsenbanden jr. på Cirkus og Olsenbanden jr. Sølvgruvens hemmelighet i rollen som Knut, og i TV-serien ORPS og filmen ORPS – The Movie i rollen som Michael Stoltenberg. Han har også spilt i Teacup Travels. 

## Eksterne lenker
* Jacob Vigeland hos Filmfront
*
Boom-Boom

:*For John Lee Hookers sang, se [[Boom Boom (sang)]]
*'«Boom-Boom»''' var Armenias bidrag i Eurovision Song Contest 2011, fremført av Emmy (virkelige navn er Emma Bejanyan). Den ble valgt til å representere Armenia ut av fire sanger som alle ble framført av Emmy. Sangen er komponert av Hajk Harutiunjan og Hajk Hovhannisian og med tekst av Sosi Chanikjan.

Sangeren ble valgt til å representere sitt hjemland i desember 2010. Valget av sang ble avgjort ved en 50-50-kombinasjon av stemmer over telefon og av en ekspertjury. Hun framførte sangen «Boom Boom» i Düsseldorf, Tyskland, men den kvalifiserte seg ikke til finalen med en tolvteplass i første semifinale.

## Referanser


## Eksterne lenker
*Sangteksten til «Boom Boom»
Astrid Lindgrens Stiftelse Solkattens stipendium

**Astrid Lindgrens Stiftelse Solkattens stipendium**, eller bare **Solkattens stipendium**, er et forskningsstipend som utdeles årlig fra Astrid Lindgrens Stiftelse Solkatten til en svensk eller utenlandsk barnebokforsker. Stipendiets formål er «dels att bereda utländska forskare möjlighet att bedriva forskning i svensk eller nordisk barn- eller ungdomslitteratur, dels ge svenska barnlitteraturforskare möjlighet till studier i utlandet.» Stipendiet består av 25&nbsp;000 svenske kroner, og en kontorplass ved Svenska barnboksinstitutet.

## Mottagere
* 2001 – Mia Österlund, Åbo Akademi
* 2002 – Anette Øster, Center for børnelitteratur
* 2003 – Yvonne Pålsson, Umeå universitet
* 2007 – Stephanie Reinbold, Tübingens universitet
* 2009 – Sara Van den Bossche, Gents universitet
* 2010 – Mary Ingemansson, Lunds universitet
* 2011 – Jaana Johanna Pesonen, Uleåborgs universitet, Finland
* 2013 – Anna Katrina M. Gutierrez, Macquarie University, Australien

## Eksterne lenker
* Svenska barnboksinstitutet om stipendiet
* astridlindgren.se ''Priser i Astrids namn''
Avisåret 1835

**Avisåret 1835** er en oversikt over etableringer, nedleggelser, hendelser, prisvinnere og personer med tilknytning til aviser i 1835.

## Hendelser
* 9. september: Under julimonarkiet i Frankrike fører septemberlovene til videreføring av sensuren for pressen og høyere straffer for journalister. Å bekjenne seg til republikk blir forbudt.
*Agence France-Presse (**AFP**), et fransk nyhetsbyrå, grunnlegges av Charles-Louis Havas.
## Etableringer
*New York Herald  ble etablert i New York av James Gordon Bennett senior. I 1924 ble den kjøpt opp og fusjonert inn i New York Herald Tribune.

## Fødsler
*13. januar - Parmenio Bettoli, italiensk journalist, forfatter og dramatiker  (død 1907)
*9. mai - Maksim Antonovitsj, russisk filosof og journalist (død 1918)
*26. juni – Thomas W. Knox, forfatter og journalist fra USA (død 1896)
*5. november – Moritz Szeps, østerriksk journalist og avisutgiver (død 1902)

## Dødsfall
*18. juni – William Cobbett, engelsk journalist og forfatter (født 1763)
*1. august - Johann Schickh, østerriksk tekstilhandler og journalist (født 1770)
*1. november - William Motherwell, skotsk lyriker, forfatter og journalist (født 1779) 
 

Fil:Bettoli Parmenio.jpg|Parmenio Bettoli(1835-1907)
Fil:Антонович Максим Алексеевич.jpg|Maksim Antonovitsj(1835-1918)
Fil:Thomas W. Knox-cropped.jpeg|Thomas W. Knox(1835-1896)
Fil:Moriz Szeps 1877 László von Frecskay.png|Karikatur av Moriz Szeps(1835-1902)
Fil:William Cobbett.JPG|William Cobbett(1763-1835)
Redd Joppe, død eller levende

***Redd Joppe, død eller levende*** (orig: *Rädda Joppe – död eller levande*) er en svensk barneserie som gikk på SVT i 1985. Serien handlet om Ola som ofte mistet kosedyret sitt Joppe (en muldvarp-figur). Joppe ble sittende fast i heisen, lagt i søpla ved et uhell osv, men etter mye dramatikk ble de alltid gjenforent. Hovedpersonen Ola ble spilt av Jimmy Ola Ekelund, hans mor av Anita Sellman. Manus var ved Gunnel Linde.

Serien ble vist på NRK i 1986 og i 1999.

## Referanser


## Eksterne lenker
*
Masfjordnes

**Masfjordnes** er ei bygd i Masfjorden kommune i Nordhordland. Stedet ligger på sørsida av fjorden Masfjorden. På Masfjordnes ligger kommunens administrasjonssenter. Lokalt blir stedet kalt Sandnes, her ligger blant annet Sandnes kirke. En kabelferje trafikkerer sambandet Masfjordnes – Duesundøy ved Duesund. Ruta er ca. 800 meter lang. Bilveien fra Masfjordnes via fylkesvei 570 til Bergen sentrum er 80 kilometer. 

## Eksterne lenker
Videofilm av kabelfergen og fergestrekningen.
Zhang Shi

**Zhang Shi** (tradisjonell kinesisk: 張栻, forenklet kinesisk: 张栻, pinyin: *Zhāng Shì*, Wade-Giles: *Chang Shih*, stilnavn: *Jìngtiān* 敬天, pseudonym: *Nānxuān* 南軒, født 1133 i Mianzhu i provinsen Sichuan i Kina, død 1180 eller 1181) var en lærd filosof i Songdynastiets Kina. 

Han var sønn av den fremstående general Zhang Jun, også kjent som Hertugen av Yi (益). Etter å ha studert under Hu Hong, sønn av Hu Anguo, ble han embedsmann og sekretær for sin far. Faren døde i 1164, og Zhang Chi gravla ham i samsvar med hans ønsker ved foten av fjellet Heng Shan i Hunan, og forble boende tilbaketrukket nær graven i mange år. I 1167 fikk han besøk av filosofen Zhu Xi, og det sies at de sammen tilbragte tre døgn og diskuterte *[[Zhong yong]]*. Resultatet ble at Zhang Shi vendte tilbake til det offentlige liv, og ble en heftig motstander av tartarene og den ettergivenhetens vei ovenfor dem som Qin Gui hadde slått inn på. Han ble forfremmet, og deretter degradert til han døde som guvernør av Zhingzhou i Hubei. 

Han forfattet en rekke traktater og kommentarer om de konfucianske klassikere, hvori han gav uttrykk for synspunkter som hans venn, Zhu Xi, så seg nødsaget til å tilbakevise. Ikke deste mindre holdt Zhu Xi ham høyt i akt og omtalte ham alltid med beundring. 

Han ble posthumt kanonisert som Xuān 宣, og ble innlemmet i 1261 i Konfuciustempelet.

## Referanser
Jestem

Jestem var sangen til Polen i Eurovision Song Contest 2011.
De kvalifiserte seg ikke til finalen dette året med en 19.-plass i semifinale 1.

Sangen ble sunget av Magdalena Tul.
## Eksterne lenker
* Polen i Eurovision Song Contest 2011
Feel the Passion

**«Feel the Passion»** er en sang som ble framført av Aurela Gaçe for Albania i Eurovision Song Contest 2011.
Kvalifiserte seg ikke til finalen med en 14.-plass.

## Eksterne lenker
* Albania i Eurovision Song Contest 2011
* Albania i Eurovision Song Contest 2011

 
}
Carina Lidbom

**Carina Lidbom** (født 1957) er en svensk skuespiller og komiker.

## Filmografi (utvalg)
* 1998 – *[[Rederiet]]*
* 1997 –  *Sanning eller konsekvens*
* 1995 - *[[Hundene i Riga (film)|Hundene i Riga]]* 
* 1995 –  *Mördare utan ansikte* (miniserie)
* 1995 – *Sjukan*
* 1993 - *[[Sunes sommar]]*
* 1991 – *Sunes jul*
* 1989 – *Det var då...* 
* 1988 - *S.O.S. – En segelsällskapsresa*

## Referanser


## Eksterne lenker
* 
*
Stephan Apelgren

**John Anders Stephan Apelgren** (født 12. november 1954 i Gislaved, Sverige) er en svensk regissør, manusforfatter, lydtekniker med mer.

Apelgren begynte sin karriere som musiker.

## Regi i utvalg
* 2011 - *[[Varg Veum – Svarte får]]*
* 2011 – Varg Veum - Dødens Drabanter
* 2009 – *[[Wallander – Tyven]]*
* 2009 – *[[Wallander – Cellisten]]*
* 2009 – *[[Wallander – Blodsbånd]]*
* 2006 – *[[Wallander – Forfalskeren]]*
* 2006 – *[[Wallander – Hemmeligheten]]*
* 2005 – *[[Wallander – Afrikaneren]]*
* 2005 – *[[Wallander – Mørket]]*
* 2005 - Pistvakt 
* 2004 – Danslärarens återkomst 
* 1997 – Slutspel

## Manus i utvalg
* 2009 – *[[Wallander – Kuréren]]*
* 1993 - *[[Sunes sommar]]*

## Manusredaktør i utvalg
* 2009 – *[[Wallander – Hevnen]]*

## Referanser


## Eksterne lenker
*
Slaget om Jezzine

Slaget om Jezzine var et slag utkjempet mellom Israels forsvar og syriske styrker i den libanesiske byen Jezzine. Det var det første slaget mellom israelske og syriske styrker under den første Libanon-krigen, og resulterte i at israelske styrker tok kontroll over byen.

## Slaget

Jezzine ble ansett som strategisk viktig siden den lå like i nærheten av et veikryss hvor én vei ledet inn i den sørlige delen av Beekadalen og en annen førte nordover til Jebel Baruk. 

Syrerne var klar over at israelerne kom til å flytte styrkene sine nordover, og utplasserte en infanteribataljon i byen for å stanse fremrykkingen. Den 7. juni oppdaget syrerne at israelerne var på vei mot byen, og sendte flere kommandokompanier og en stridsvognbataljon for å gjennomføre et overraskelsesangrep.

En israelsk brigade under oberst Hagais kommando krysset Litani-elva, på vei mot Beirut-Damaskus-veien. Imidlertid oppdaget man snart at syrerne flyttet styrkene sine sørover, og brigaden endret derfor kurs og beveget seg østover gjennom Jezzine. På dette tidspunktet var Hagai overbevist om at det snart ville komme til kamper med syrerne, og like etterpå fikk han ordre fra generalmajor Avigdor Ben-Gal klokken 1:30 om å forberede styrkene på et angrep mot Jezzine. Hagai hadde ikke tilgang på artilleri eller infanteri, og forsøkte å få tilsendt en artillerienhet, men etter en halvtime fikk han beskjed om å angripe umiddelbart.

Et stridsvognkompani ventet utenfor byen mens et annet forflyttet seg oppover langs hovedgata. Da de omsider nådde byens sentrum, ble de angrepet av syriske rakettdrevne granater som ble skutt fra flere bygninger. Kompaniet kom seg gjennom byen og ødela tre syriske stridsvogner som var utplassert for å blokkere utgangen. Den israelske bataljonen var nå splittet på to sider av byen mens syrerne hadde sine styrker godt plassert inne i sentrum.

Hagai beordret sin andre bataljon om å angripe. Et av bataljonens kompanier rullet inn i byen, men endte i en blindvei. Her ble de angrepet, og innen fem minutter var fem stridsvogner blitt ødelagt. De andre kompaniene fortsatte å slåss mot syrerne inntil byen endelig falt på kveldstid.

## Ettermæle
Syrias president Hafez al-Assad var overbevist om at israelske ledere ikke snakket sant da de gjorde ham oppmerksom på at de bare var interessert i å angripe PLO i Libanon, og at de i realiteten også var interessert i å angripe Syria. På bakgrunn av dette bestemte han seg for å sendte flere styrker til Libanon for å møte den israelske invasjonsstyrken.

Syrerne utplasserte også SAM-installasjoner i Beekadalen, noe Israel anså som en stor trussel. På bakgrunn av dette igangsatte Israel Operasjon Jordkreps 19 den 9. juni, hvor de lyktes i å ødelegge 30 SAM-batterier uten å miste et eneste fly selv.

## Referanser
Trojansk objekt

Et **trojansk objekt** er en asteroide eller naturlig satellitt (måne) som deler bane med en større planet eller måne, men som ikke vil kollidere med det større objektet fordi den ligger i et av de to stabile Lagrange-punktene, L<sub>4</sub> og L<sub>5</sub>, som ligger henholdsvis omtrent 60° foran og bak det større objektet.

Begrepet brukes hovedsakelig om trojanske asteroider, men det eksisterer også trojanske satellitter. Saturn er den planeten med flest kjente trojanske satellitter: Saturns måne Tethys har to trojanske måner (Telesto og Calypso), og Dione har også to trojanske måner (Helene og Polydeuces).

## Trojanske asteroider

Det finnes svært mange trojanske asteroider. De første trojanske asteroidene som ble observert var Jupitertrojaner, som ble observert av E.E. Barnard i 1904. I dag kjenner man til fire planeter med trojanske asteroider: Jupiter, Mars, Neptun og Jorden.

I november 2025 kjente man til 18 trojanere til Mars og 32 Neptuntrojanere. I Jupiters Lagrange-punkt har man oppdaget 3168 trojanske asteroider i Jupiters L4 og 1642 i L5. Den største er Jupiters trojan 624 Hektor som måler 370×195 km.

Det har lenge vært antatt at også Jorden hadde trojanske asteroider. I 2011 bekreftet NASAs romsonde Wide-field Infrared Survey Explorer (WISE) asteroiden 2010 TK7 som det første trojanske objektet til Jorden. 2010 TK7 ligger i Jordens L4, som Jorden følger.

## Referanser
Malaye Jaziri

**Malaye Jaziri** eller **Melayê Cizîrî** (født 1570 i Cizre, død 1640) var en kurdisk forfatter, poet og mystiker.

En av de mest innflytelsesrike maktene i Kurdistans historie var Botan med hovedstaden Jazira (Cizre), som i dag ligger i Şırnak-provinsen i det sørøstlige Tyrkia. På grunn av sin overlegne posisjon kom Botan til å bli et viktig senter for kurdisk kultur. Her ble den første skolen av klassisk kurdisk poesi på Kurmanji-dialekten etablert. Malaye Jaziri var den ledende representant for denne skolen og en representant for klassisk orientalsk poesi i sin alminnelighet.

Hans tilknytning til denne tradisjonen er uttrykt gjennom sterke sufi-elementer og begrepet kjærlighet i hans poesi. I hans univers finnes det ingen klare grensetilstander mellom menneskelig og guddommelig kjærlighet. Dermed ledes leseren ofte til å spørre om det var kjærligheten til Gud eller den vakre Selma (som sies å ha vært datter eller søster av prins av Jazira) som inspirerte ham. Bortsett fra sine tradisjonelle orientalske elementer, er Jaziris poesi også dypt forankret i romantisk patriotisme, og diktene han skrev som en hyllest til høvdingene i Kurdistan avviker fra en del samtidig poesi. Kurdistans navn dukker ofte opp og er alltid forbundet med stor stolthet.

Jaziris viktigste litterære arbeid er en samling av hans dikt kalt *Dîwanî Melay Cizîrî*.

## Referanser
Wafaei

**Wafaei** eller **Wefayî**, egentlig navn **Abdorrahim** (født 1844 død 1902), var en kurdisk poet født i Mahabad i dagens nordvestlige Iran. 

## Referanser


## Eksterne lenker
* ''Wafaei'' in The history of the Kurdish Literature, side 347–379, Av: Dr. Marouf Khaznadar, Aras Publishers, Hewler, Iraqi Kurdistan, 2004 (på kurdisk).
Piramerd

**Tawfeq Mahmoud Hamza** eller **Piramerd** (kurdisk: *Pîremêrd*; født 1867 i Suleimania i Det osmanske rike, død 19. juni 1950 samme sted, da tilfalt Irak) var en kurdisk poet, forfatter og journalist.

## Liv
### Bakgrunn
Hamza  ble født i Gwêje, et nabolag i byen Suleimania i Sør-Kurdistan. Han kom fra en prominent familie, og hans bestefar hadde vært minister i det frem til 1850 administrativt autonome kurdiske fyrtstedømme Baban.

Han studerte arabisk og islamsk *[[fiqh]]* (religiøst lovverk) i Suleimania og i Baneh i Iran.

### Karriere
Fra 1882 til 1895 arbeidet han som ansatt i ulike lokale myndighetskontorer i Suleimania og andre steder. I 1898 ble han invitert av den osmanske sultan Abd-ul-Hamid til Istanbul hvor han ble i et år før han dro på pilegrimsreisen *[[hajj]]*. Han ble også gitt tittelen bey («høvding») av sultanen. Etter dette ble hans tittel *Haji Tawfeq Bey*. Han møtte den kurdiske poeten Wafaei på pilegrimsreisen.

I 1899 ble han utpekt som medlem av høymajisene av Istanbul, og innenfor den samme perioden begynte han å studere juss i Istanbul. I 1907 ble han medlem av den kurdiske organisasjonen Komela Kurd i Istanbul. 

Fra 1909 til 1923 fungerte han som guvernør av flere distrikter i Tyrkia og Kurdistan. I 1925 kom han tilbake til Suleimania via Bagdad og året etter ble han redaktør av den kurdiske avisen *Jîyan*. I 1932 ble han disponent av avisen og i 1938 endret han navnet på avisen til *Jîn*, og fortsatte å utgi den fram til 1950 da han døde.

Han er også kreditert for etableringen av den første private kurdiske skolen i Kurdistan, Partukxane i Zanistî («vitenskapelig skole»).

Som forfatter utga han et titalls bøker, bestående av dikt og noveller foruten en del oversettelser.

## Referanser
In the Halls of Awaiting

__NOTOC__

***In the Halls of Awaiting*** er debutalbumet til det finske melodisk death metal-bandet Insomnium. 

Albumet ble utgitt 30. april 2002 av Candlelight Records.

## Sporliste
All musikk og tekster av Insomnium.
# «Ill-Starred Son» 4:46
# «Song of the Storm» 4:22
# «Medeia» 4:22
# «Dying Chant» 4:13
# «The Elder» 4:46
# «Black Waters» 5:00
# «The Bitter End» 5:08
# «Journey Unknown» 4:32
# «In the Halls of Awaiting» 10:55

## Personell
;Band
* Niilo Sevänen − vokal, bass
* Ville Friman − gitar
* Ville Vänni − gitar
* Markus Hirvonen − trommer

;Andre musikere
* Varpu Vahtera – keyboard

;Produksjon
* Mikset av Anssi Kippo på Astia Studio A.
* Mastered av Mika Jussila på Finnvox Studios.

## Referanser


## Eksterne lenker
* 
* Insomnium diskografi
Selskapsgolferen

***Selskapsgolferen*** er en svensk filmkomedie fra 1991 regissert av Lasse Åberg. Hovedrollene spilles av Lasse Åberg og Jon Skolmen. 

## Handling
Stig-Helmer begynner å jobbe som gatefeier etter at brødristerfabrikken Toastmaster legges ned av finansieringsselskapet Parvus Finans. På sin første dag plukker han søppel på en golfbane, og får et tilbud: storfinansmannen Bruno Anderson Hage og galleristen Mette har veddet på at alle kan lære å spille golf like bra, om ikke bedre enn Bruno i løpet av en uke, og denne «noen» er selvfølgelig den keitete Stig-Helmer.

Stig-Helmer finner fram onkel Julles gamle golfutstyr fra 20-tallet og begynner å trene. Men for å oppnå resultater i løpet av en uke må han og hans venn Ole få eksperthjelp, og hvor finnes den om ikke i golfens mekka: Skottland.

## Om filmen
* Filmen hadde kinopremiere 25. desember 1991 i Sverige.
* Ole (Jon Skolmen) skulle ha et nært kjærlighetsforhold til Mette (Hege Schøyen), men Jon er onkelen til Hege, noe som gjorde intime scener ubehagelige for skuespillerne. Forholdet har en ganske sterk karakter av nært vennskap.
* Lasse Åberg fikk Guldbaggen i kategorien Beste mannlige hovedrolle for sin rolle i filmen.

## Rolleliste (utvalg)

* Lasse Åberg – Stig-Helmer Olsson
* Jon Skolmen – Ole Bramserud
* Mats Bergman – Bruno Anderhage
* Hege Schøyen – Mette Gulbrandsen
* Ulf Eklund – Tom
* Marianne Scheja – Pyttan
* Jimmy Logan – Roderic McDougall
* Margo Gunn – Fiona McDougall
* Lasse Haldenberg – Bärsen
* Annalisa Ericson – Alice
* Ingvar Kjellson – Rutger
* Claes Månsson – Riksanikvarn
* Bertil Norström – Ivar Olofsson
* Margreth Weivers – Fru Olofsson
* Pia Oscarsson – Carina Anderhage
* Barbro Hiort af Ornäs – Stig-Helmers mor
* Paul Kessel – Patric
* John Fiske – TV-reportern 
* Sydney Coulson – Malcolm
* Jan Nygren – Toastmaster-sjefen
* Erland Josephson – kritikeren

## Referanser


## Eksterne lenker
*
Kjell Holm

**Kjell Holm**  (1919–2009) var en norsk forretningsmann og mesen. Holm var fra Ålesund og bygde opp sin formue gjennom skipsfart og matvarehandel.

## Liv og virke
I 1916 ble Aksel Holm disponent i sin fars firma – Oluf Holm AS. Han utvidet i løpet av de neste 20 årene virksomheten (sild og tran) betydelig både hjemme og ute, og Oluf Holm AS ble et av de største industriforetakene i byen. Kjell Holm overtok i 1950 ledelsen av familiebedriften, men avsluttet virksomheten i løpet av 1960-tallet. Kjell Holm flyttet til Sveits, hvor han senere var bosatt. Han bodde også i USA, men opprettholdt kontakt med Ålesund og støttet flere tiltak.

## Sandbu gård i Vågå
Kjell Holm er spesielt kjent for å ha bygd opp den fredede middelaldergården Sandbu gård i Vågå. Holm fikk Sandbu gård på sin 21-årsdag av sine foreldre, og han gjorde gården til sitt livsverk. Den har 23 hus, og et kapell bygget i 1967 på tomta etter en stavkirke.  

## Stiftelsen Kjell Holm
På Holms 75-årsdag ble Stiftelsen Kjell Holm opprettet. Formålet er å støtte kulturelle og samfunnsgagnlige tiltak i Ålesund og driften av Sandbu gård i Vågå. Kunstneren Kjell Erik Killi-Olsen kjøpte gården for 22 millioner kroner i 2016.
## Referanser
Auxiliary power unit

En **APU** (kort for **Auxillary Power Unit**, engelsk) er en hjelpeenhet for produksjon av energi ombord på et luftfartøy. En APU er som regel en liten gassturbinmotor som kan være montert på forskjellige steder, eksempelvis haleseksjonen til en flymaskin, eller øverst på skroget ved hovedgirboksen på ett helikopter. 

En APU kan som regel levere følgende former for kraft: 

*Elektrisk strøm – genereres ved hjelp av en elektrisk generator.
*Hydraulisk trykk – genereres ved hjelp av en hydraulisk pumpe.
*Trykkluft – oppnås fra enhetens egen kompressor, eller en egen kompressor til trykkluft.

Primæroppgaven til en APU på en flymaskin er starting av motorene. Men den kan også brukes på bakken til forsyning av elektriske, hydrauliske eller pneumatiske systemer, samt til nødoperasjoner i luften.
Pål Erik Ulvestad

**Pål Erik Stensøe Ulvestad** (født 8. september 1990) er en norsk tidligere fotballspiller.

Pål Erik kom fra Herd til Molde FK i 2011. I 2012 var han på utlån til KBK, og i 2013 hadde han et utlånsopphold i Hønefoss BK i Tippeligaen.

Han signerte for klubben i feb.2014  etter utlån fra Molde FK. Han har kontrakt ut 2016. Pål Erik er bror av -spillerne Fredrik og Dan Peter Ulvestad (som også spiller for Kristiansund BK) og sønn av den tidligere fotballspilleren Rune Ulvestad. Pål Erik har blant annet vokst opp sammen med Magnus Wolff Eikrem, og deres fedre henholdsvis; Knut Hallvard Eikrem og Rune Ulvestad spilte også sammen på Molde.

## Referanser


## Eksterne lenker
*
Svømming under VM i svømmesport 2011 – 100 meter butterfly kvinner

**100 meter butterfly kvinner** var en svømmeøvelse som ble arrangert under VM i svømming 2011. Både Forsøksheatene og semifinalene fant sted 24. juli og finalen 25. juli.

Ingvild Snildal representerte Norge i øvelsen og kom på 28.-plass i forsøksheatene og var dermed ikke kvalifisert for videre deltagelse i øvelsen.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

Ingen ny verdens- eller mesterskapsrekord ble satt under konkurransen.

## Resultater
### Forsøksheat

47 svømmere deltok i 6 forsøksheat. Svømmerne med de 15 beste tidene kvalifiserte seg til semifinalene. Det var omsvømming om den siste kvalifiseringsplassen til semfinalene.

### Omsvømming
Da to svømmere hadde samme tid i forsøksheatene på  16.-plass måtte de delta i en omsvømming for å bestemme hvem av dem som skulle få delta de semifinalene.

### Semifinaler
Semifinalene ble avholdt den 24. juli kl 18.00 lokal tid.

#### Semifinale nr 1

#### Semifinale nr 2

### Finale
Finale ble avholdt kl. 18.02 lokal tid.

## Referanser


## Eksterne lenker
* 2011 VM i svømming 2011 – 100 meter butterfly kvinner (deltagerliste) fra OmegaTiming.com;  besøkt 23. juli 2011.
Knut Hallvard Eikrem

**Knut Halvard Eikrem** (født 1958) er en norsk tidligere fotballspiller og far til fotballspilleren Magnus Wolff Eikrem. Eikrem spilte for  fra 1983 til 1990, og hans sønn spiller nå i Molde. Eikrem var i støtteapparatet til Molde, og var til 2018 trener for Akerakademiet.

## Referanser
Henrik Jonsen Remmem

**Henrik Jonsen Remmem** (født 1771, død 1841) var en norsk lensmann, poståpner og stortingsmann. 

Henrik Jonsen Remmem kjøpte gården Ytre Remmem i 1812, han representerte Romsdals amt på Stortingene 1824-26 . og han ble i 1837 den første ordføreren i Vestnes.

## Referanser


## Eksterne lenker
*
Looking for Alaska

***Looking for Alaska*** (norsk tittel, *Hvem er du, Alaska?*) er den første romanen til den amerikanske forfatteren John Green, og ble publisert i mars 2005. Boken er strukturert med et før- og etter-format, der den første halvdelen av boken foregår *før* en viktig hendelse og den siste halvdelen foregår *etter* denne hendelsen.

## Handling
Boken begynner med at hovedpersonen Miles Halter skal reise hjemmefra, for å begynne på en kostskole i Alabama. Foreldrene arrangerer en avskjedsfest for han, og de blir skuffet når bare to personer dukker opp til tross for at dette ikke ser ut til å påvirke Miles. Han bruker François Rabelais' siste ord for å forklare hvorfor han drar hjemmefra; «I go to seek a Great Perhaps». Dette sitatet blir det filosofiske fokuspunktet for romanen. Miles møter snart Chip Martin, som gir Miles kallenavnet "Pudge" og han introduserer Pudge for vennene hans: Takumi Hikohito og Alaska Young, en intelligent og attraktiv men følelsesmessig ustabil ung kvinne. Alaska Young arrangerer et stevnemøte mellom Pudge og en rumensk klassekamerat, som heter Lara.

Men dette møtet Pudge og Lara er katastrofalt, som ender med at en hjernerystelse og Pudge spyr på Laras bukser. Men Alaska og Pudge får etter hvert et nærmere forhold, og han begynner å bli forelsket i henne. Imidlertid insisterer hun på å holde forholdet deres platonisk, fordi hun allerede har en kjæreste ved Vanderbilt University som heter Jake - som hun insisterer på at hun elsker. En beruset Alaska betror seg til Pudge om at moren hennes døde, på grunn av av en aneurisme, når Alaska var åtte år gammel. Pudge antyder at det var morens død som har gjort Alaska så impulsiv. Senere kjører Alaska i alkohol-påvirket tilstand, og vennene hennes får snart vite at Alaska hadde dødd.

## Medvirkende
* Miles Halter (med kallenavnet "Pudge") er romanens hovedperson og forteller.
* Alaska er en veldig uforutsigbar, attraktiv og gåtefull ung kvinne som fanger Miles oppmerksomhet.
* Chip Martin er Alaskas beste venn, og Miles romkamerat ved kostskolen.
* Takumi Hikohito er en begavet japansk hiphop-entusiast, som blir venn med Alaska og Chip. Mot slutten av romanen vender han tilbake til Japan.
* Lara Buterskaya er en rumensk innvandrer, som er Alaskas venn, og etter hvert blir Miles kjæreste.
* Mr. Starnes er den strenge dekanen ved kostskolen. Miles, Chip, Alaska, Lara og Takumi finner få en rekke skøyerstreker mot ham gjennom hele romanen.
Kaare Skard

**Kaare Skard** (født 1970 på Ringerike) er en prisbelønt norsk journalist og regissør utdannet ved Mediehøgskolen Gimlekollen.  

## Karriere
Skard startet sin tv-karriere som reporter og videojournalist i TV 2-Nyhetene fra 1993 til 2001 og var med på oppstarten av Nyhetskanalen på TV 2 fra 2007 til 2008. 

Skard debuterte som dokumentarfilmregissør i 2000 med *Berserk i Antarktis*. Filmen vant flere internasjonale filmpriser og ble solgt til over tjue tv-kanaler i Europa, deriblant BBC og Discovery. Filmen var starten på et langvarig samarbeid mellom Skard og ekspedisjonsleder Jarle Andhøy på flere tv-serier om Berserk.

Fra 2012 til 2015 var Skard reporter i dokumentarmagasinet *[[Vårt lille land]]* på TV 2, ledet av Tonje Steinsland og Gerhard Helskog. Programmet vant i 2013 Gullruten i kategoriene «Beste dokumentar- eller faktaserie» og «Beste nye programserie». I 2011 hadde Skard regi på serien *Livet på vent* for TV 2, som vant Gullruten i kategorien «Beste nye dokumentarserie», og var nominert i kategorien «Årets nyskaping». Han var også nominert til Gullruten i 2005 som co-regissør for serien *Et himla liv* for TV 2, i kategorien «Beste nye dokumentarserie». I 2016 mottok han prisen «Beste Dokumentar» under London Motor Film Festival for serien *Gatebil* for TV 2. 

Øvrige produksjoner inkluderer *Kaldt Kappløp*, *Savnet med Ola Thune*, *New Scandinavian Cooking (for amerikanske PBS)*, *Jakten på kjærligheten*, *Åndenes Makt, Bra godt, Top Gear Norge, Team Solberg* og *Et hardt liv med Ronny.*

## Dokumentarfilmer
* 2000 – *Berserk i Antarktis*, TV 2
* 2001 – *OL-gull med nye gener*, TV 2 (co-regi)
* 2002 – *Berserk i Kongo*, TV 2
* 2003 – *Vil du bli norsk?*, TV 2 (co-regi)
* 2004 – *Søstrene*, NRK (co-regi)
* 2005 – *Supermeglerne*, TV 2 (co-regi)
* 2009 – *Kaldt Kappløp*, NRK (co-regi)
* 2011 – *Dagbøkene*, TV 2

## Referanser
SEAT Altea

**SEAT Altea** er en flerbruksbil fra spanske SEAT som ble introdusert i 2004. Modellen er basert på Volkswagen Golf og leveres som 2-seters varebil og 5-seters personbil.

Hovedkonkurrenter til modellen er Ford Focus C-Max og Nissan Note.

SEAT León og SEAT Toledo er basert på samme grunnkonstruksjon som Altea.

## Motorer

## Eksterne lenker
*
Andreas Frederik Krieger

**Andreas Frederik Krieger** (1817–1893) var en dansk jurist, nasjonalliberal politiker og minister.  Han var medlem av den Grundlovgivende Rigsforsamling i 1848 og med i grunnlovsutvalget av 1848. Som finansminister gjennomførte han blant annet den nye myntloven hvor man gikk over til kroner og øre. Han sto også for salget av Marmorkirkens ruiner til C.F. Tietgen i 1874, noe som medførte at han ble stilt for Riksrett i 1877. Han ble frikjent.

Etter at Johanne Luise Heiberg var blitt enke i 1860 knyttet Krieger et nært forhold med henne. De var begge kritikere av Frederik VIIs morganatiske ekteskap med Louise Rasmussen og i private brev til Heiberg beskrev Krieger seg som republikaner.

Kriegers dagbøker og korrespondansen med Heiberg er utgitt i bokform.

## Referanser


## Kilder
* Den danske Rigsdag Krieger av Henrik Jacob Wulff på Wikisource
* Indenrigsministeriet 1848–1998
Stuping under VM i svømmesport 2011 – 10 meter synkron menn

**10 meter synkron menn** under VM i svømming 2011 ble avholdt den 17. juli.

## Medaljevinnere

## Resultater

Kvalifiseringsrunden ble avholdt den 17. juli klokken 10.00 Finalen ble avholdt samme dag klokken 17.05.

**''Grønn** viser til finalister''

## Referanser


## Eksterne lenker
* 2011 World Aquatics Championships: Men's 10 m synchro platform entry list, fra OmegaTiming.com, hentet 29.07.2011.
Knutekål

**Knutekål** (*Brassica  oleracea var. gongylodes*) er en grønnsak som er en av mange underarter av kål (*brassica*). Den finnes i to hovedvarianter, en type har hvite til lys grønne knoller, en annen type er rødfiolett, omtrent som rødkål. Innenfor skallet er knutekålen nærmest hvit som en nepe. Den kan brukes omtrent som kålrot, rå eller kokt.

Knutekål er toårig.

Planten er særlig utbredt i tysktalende land. Den er nevnt allerede av Plinius den eldre, som levde fra 23-79, og var godt utviklet på Karl den stores tid (742-814). 

Ettersom planten på svensk kalles «kålrabbi» og på tysk «Kohlrabi», er det en viss fare for språklig forveksling med kålrabi.  

## Navn
Bøker fra 1800-tallet omtaler knutekål som overjords-kålrabi eller overjordisk kålrabi.

## Referanser


## Eksterne lenker
*
Hank Green

**William Henry «Hank» Green** (født 5. mai 1980 i Birmingham i Alabama) er en profesjonell videoblogger, produsent, entreprenør og forfatter. Han er grunnleggeren av VidCon og EcoGeek.org og en av grunnleggerne av DFTBA Records og Crash Course. 

Hank Green er bror av forfatteren og videobloggeren John Green. Hank Green ble kjent da han slo igjennom på YouTube i 2007 sammen med sin bror John Green med prosjektet *Brotherhood 2.0*. Det gikk ut på at de skulle stoppe med all tekstbasert kommunikasjon i et helt år og kun kommunisere gjennom daglige videoblogger. Dette ble en suksess, og de legger fortsatt ut to videoer i uken i 2019. Siden den gang har Hank Green grunnlagt og produsert en rekke YouTube-kanaler, de fleste av dem innen undervisning og folkeopplysning, gjennom produksjonsselskapet Complexly.

I 2018 ga han ut romanen *An Absolutely Remarkable Thing*, og i 2020 kom oppfølgeren, *A Beautifully Foolish Endeavor*.
## Referanser


## Eksterne lenker
* 
* 
*
Terrorangrepet 2011

Det var flere terrorangrep i 2011, blant annet:

* Bombingen i Russland 24. januar
* Terrorangrepet i Norge 22. juli